open-index/open-wikipedia-markdown huggingface dataset:
Olaf Devik

**Olaf Martin Devik** (1886–1987) var en norsk meteorolog, fysiker og administrator. Han var sønn av overlærer Ole Devik ved Bryn skole, pioner innen utvikling av skolehager i Norge. 

Devik var utdannet dr. philos. I 1915 fikk han i oppdrag å organisere værvarsling og meteorologisk tjeneste for Nord-Norge, og gav samtidig ut resultatet av arbeidet, basert på vær- og stormvarsel. Han var ansatt ved Geofysisk institutt i Tromsø fra 1918 til 1922, og ble da dosent ved Norges tekniske høgskole fra 1923 til 1932. Deretter arbeidet han noen år ved Christian Michelsens Institutt. Fra 1943 til 1945 var han i London som ekspedisjonssjef for Kirkedepartementet der.

Han er også kjent som pedagog og forfatter. Han offentliggjorde mange populærvitenskapelige artikler i diverse tidsskrifter. I 1971 ga han ut boken *Blant fiskere, forskere og andre folk*, og skrev flere lærebøker i fysikk for gymnaset.

Han giftet seg med Dagny Hansen fra Larvik i 1915. Dagny Hansen var søster til Ole Harbek.

## Referanser


## Kilder
*
John Nathan-Turner

**John Nathan-Turner** (født **Jonathan Turner** 12. august 1947 i Birmingham i England, død 1. mai 2002 i Brighton i England) var en produsent og produksjonsleder. Han er mest kjent som produsenten av *[[Doctor Who]]* i perioden 1980&ndash;1989. Han er den personen som har jobbet som produsent lengst på *Doctor Who* og var også på den tiden den mest kjente.

## Biografi
Nathan-Turner ble utdannet ved King Edward VI Aston og han viste tidlig interesse for skuespill og teater. Han fikk jobb som scenemesterassistent hos BBC i 1960-årene og han jobbet første gang på *Doctor Who* i 1969. Han fikk senere jobben som production unit manger på serien i dens 14. sesong og han tok over som produsent i sesong 18. Dette var den siste sesongen hvor Tom Baker spilte Doktoren og han hyrte Peter Davison som Bakers etterfølger. I løpet av perioden som produsent hyrte han også de to neste skuespillerne som spilte rollen, Colin Baker og Sylvester McCoy, før serien ble satt på pause.

I slutten av 1980-årene fikk han tilbud om å forlate *Doctor Who* og ta over som produsent av *[[Bergerac (TV-serie)|Bergerac]]*, noe han avslo. Han har senere sagt at han angret på denne avgjørelsen.

Nathan-Turner døde av leverfeil i 2002.

## Referanser


## Eksterne lenker
* «Death of former Doctor Who producer John Nathan-Turner» hos bbc.co.uk
*
Bergmåned

**Bergmåned** er en tidsenhet som tidligere ble brukt innen bergverkdrift. 

En bergmåned tilsvarte 1/13 år eller 28 dager. I Norge ble begrepet blant annet brukt ved Blaafarveværket i Modum, Kongsberg Sølvverk i Kongsberg og Røros Kobberverk på Røros, men det var også i vanlig bruk andre steder.

Ved Kongsberg Sølvverk var arbeidsdagen 10 timer og arbeidsuken 4 1/2 dag i 1860-årene. Lønnen utgjorde ca. 30 kroner per bergmåned, som det altså var 13 av i året.
Gabons riksvåpen

**[[Gabon]]s [[riksvåpen]]** har vært i bruk siden 15. juli 1963. Det er designet av den sveitsiske heraldisten Louis Mühlemann.

Våpenet støttes av to pantere, som symboliserer vaktsomhet og mot. De tre gullskivene øverst i skjoldet symboliserer landets mineralrikdom. Skipet i skjoldets nedre del representerer Gabon som seiler mot en lysere fremtid.  Okoumé-treet over skjoldet symboliserer tømmerhandelen.

Riksvåpenet er uvanlig ettersom det har to motto på to forskjellige språk. Båndet under skjoldet har på fransk mottoet: «UNION, TRAVAIL, JUSTICE» («Union, arbeid, rettferd»). Det andre båndet er under grenene på okoumé-treet og har på latin mottoet: «UNITI PROGREDIEMUR» («La oss gå fremover forenet»).

## Kilder
*
Syracuse

**Syracuse** kan vise til:

* Syracuse (Indiana), en by i delstaten Indiana i USA
* Syracuse (Kansas), en by i delstaten Kansas i USA
* Syracuse (Missouri), en by i delstaten Missouri i USA
* Syracuse (Nebraska), en by i delstaten Nebraska i USA
* Syracuse (New York), en by i delstaten New York i USA
* Syracuse (Ohio), en landsby i delstaten Ohio i USA
* Syracuse (Utah), en by i delstaten Utah i USA

## Se også
* Siracusa, den historiske hovedstaden på Sicilia
Etiopias riksvåpen

**Etiopias riksvåpen** har hatt sin nåværende form siden 1996.  Det består av et gull-pentagram med lysstråler på et blått skjold.  Pentagrammet har sin opprinnelse i seglet til kong Salomo, som Etiopias tidligere kongefamilie etter tradisjonen nedstammet fra.  I dag står pentagrammet for folkets enhet og Etiopias nasjonalitet.   

Våpenskjoldet forekommer også i sentrum av Etiopias flagg.

## Historisk utvikling

Fil:Lion_of_Judah_emblem_of_the_Ethiopian_Empire.svg|Keiserens merke
Fil:Imperial_coat_of_arms_of_Ethiopia_(Menelik_II).svg|Menelik IIs riksvåpen
Fil:Imperial_coat_of_arms_of_Ethiopia_(Haile_Selassie).svg|Haile Selassies riksvåpen
Fil:Derg emblem.png|Derg-regimets riksvåpen 1975 − 1987
Fil:People's Democratic Republic of Ethiopia coat.png|Den demokratiske folkerepublikken Etiopias riksvåpen 1987 − 1991
Fil:Emblem_of_Transitional_Government_of_Ethiopia.svg|Overgangsregjeringens riksvåpen 1991 − 1995
Fil:Emblem_of_Ethiopia_(1996-2009).svg|Riksvåpenet 1996 − 1999


## Kilder
* President - Federal Democratic Republic of Ethiopia: National Coat of Arms  Besøkt 8. november 2019
Algeries riksvåpen

**[[Algerie]]s [[riksvåpen]]** ble tatt i bruk 1. november 1976. Det viser øverst en soloppgang over et fjell. I midten Fatimas hånd, innrammet av symboler på jordbruk og industri. Nederst det muslimske «stjerne og halvmåne»-symbolet, som en også finner på Algeries flagg. Nederst til høyre en stemmeurne. Den arabiske skriften rundt gir det fulle navnet på landet الجمهورية الجزائرية.

## Historisk utvikling

Fil:Coat_of_arms_Algeria_(1830-1962).svg|Fransk Algeries riksvåpen 1830-1962
Fil:Algeria coa (1962).svg|Republikken Algeries riksvåpen 1962-1971
Fil:Emblem of Algeria (1971-1976).svg|Republikken Algeries riksvåpen 1971-1976


## Kilder
*https://web.archive.org/web/20080708201636/http://fotw.vexillum.com/flags/dz).html
Benins riksvåpen

**[[Benin]]s [[riksvåpen]]** ble gjeninnført i 1990 etter å ha blitt byttet ut i 1975.  

På toppen av våpenet er to overflødighetshorn fylt med mais, som representerer velstand. Under dette er et skjold inndelt i fire kvadranter. Øverst til venstre er en borg i Somba-stil, som representerer Benins historie. Øverst til høyre er Benins Stjerne, nasjonens høyeste utmerkelse.  Under denne er et skip, som står for européernes kolonisering av Benin.  I nedre venstre kvadrant er en palme.

Skjoldet holdes oppe av to leoparder, som er Benins nasjonaldyr. Under skjoldet er landets motto: «Brorskap, rettferdighet, arbeid» på fransk.

## Referanser
Angolas riksvåpen

**[[Angola]]s [[riksvåpen]]** viser de samme tre symbolene som finnes på Angolas flagg. Kniven og tannhjulet er symboler for jordbruks- og industriarbeiderne, og stjernen for internasjonalisme og fremskritt. De fem taggene i stjernen står for enighet, frihet, rettferd, demokrati og fremskritt. I tillegg er det en tradisjonell afrikansk hakke og noen typiske angolanske produkter, hvete, kaffe og bomull. Den åpne boken og soloppgangen henviser til betydningen av utdanning og kultur.

## Kilder
* Flags of the World (FOTW): Angola Besøkt 19. oktober 2018
Gambias riksvåpen

**[[Gambia]]s [[riksvåpen]]** har vært i bruk siden 18. november 1964. Det viser to løver som holder en øks og en hakke, og støtter et skjold som avbilder enda en øks og en hakke, i kryss. Oppå toppen av skjoldet er plassert en heraldisk ridderhjelm med en oljepalme (et viktig tre i Gambia) som hjelmtegn. Nederst er det nasjonale mottoet: «Progress - Peace - Prosperity» (Fremskritt - Fred - Velstand).

De to løvene representerer Gambias kolonihistorie, som del av det Britiske imperiet. Øksen og hakken symboliserer viktigheten av jordbruk for Gambia. De anses også å representere de to største etniske gruppene i landet: Mandinka og Fulani.

## Kilder
* FN: Country Facts - Gambia Besøkt 12. oktober 2018
* Worldatlas.com: Gambia Flags and Symbols and National Anthem Besøkt 12. oktober 2018
Ghanas riksvåpen

**Ghanas riksvåpen** ble innført 4. mars 1957 av dronning Elisabeth.  Det består av et blått skjold, delt i fire av et gullkantet grønt georgskors. I midten av korset er Storbritannias gyldne løve. Dette symboliserer Ghanas nære forhold til  Storbritannia og *[[Samveldet av nasjoner|Commonwealth of Nations]]*.  Skjoldets øvre venstre kvadrant viser et *[[okyeame]]*-sverd, som benyttes i seremonier. Det er et symbol for Ghanas regionale styresmakter, mens øvre høyre kvadrant viser et slott ved sjøen, presidentpalasset i Accra ved Guineagulfen, som symboliserer den nasjonale regjeringen. Nedre venstre kvadrant viser et kakaotre, som symboliserer Ghanas rike jordbruk. Nedre høyre kvadrant viser en gullgruve, som står for Ghanas rike naturressurser. Oppå skjoldet er perler i nasjonalfargene rød, grønn og gull, som man også finner i Ghanas flagg. Over dette er en gullkantet svart stjerne, symbol for Afrikas frihet. Våpenet holdes av to gyldne ørner, med svarte stjerner med bånd i nasjonalfargene hengende rundt halsen. De står på et bånd med Ghanas nasjonale motto: «Freedom and Justice» («Frihet og rettferd»).
Ekvatorial-Guineas riksvåpen

**Ekvatorial-Guineas riksvåpen** ble tatt i bruk 21. august 1979. Det består av en grå skjold med et silkebomullstre. Over skjolden er det seks gule seksoddete stjerner som symboliserer fastlandet, og de fem øyene som landet består av. Under skjoldet et bånd med landets valgspråk fra 1968; *Unidad Paz Justica* «Enighet, fred og rettferdighet». Valgspråken var under diktator Francisco Nguema regjeringstid (1972–79) endret. 

## Kilder
*
Botswanas riksvåpen

**[[Botswana]]s [[riksvåpen]]** ble tatt i bruk 25. januar 1966. Det sentrale skjoldet holdes av to sebraer. Formen på skjoldet er som tradisjonelle skjold man finner i øst-Afrika. 

Skjoldet har tre deler. Øverst finner man tre tannhjul som symboliserer landets industri. I midten er tre bølger som symboliserer vann, og minner en om landets motto: *pula* som rett og slett betyr «regn». Dette mottoet, sammen med de tre bølgelinjene, fremhever også hvor viktig vann er for Botswana. Mottoet finnes nederst på riksvåpenet, på et blått banner. På skjoldets nederste og tredje del er et oksehode, som symboliserer betydningen av kvegdrift i Botswana. 

De to sebraene er inkludert fordi sebraer er en viktig del av Botswanas dyreliv. Sebraen til høyre holder en sorghum-plante, landets viktigst avling. Sebraen til venstre holder en støttann fra en elefant, som symbol for den tidligere handelen med elfenben i Botswana.
Linnea Dale

**Linnea Dale** (født 1991) er en norsk sanger og låtskriver. Hun slo gjennom musikalsk i *Idol* i 2007.

Dale var deltaker i sangkonkurransen *[[Idol (TV-program)|Idol]]* på TV 2 i 2007 og kom til finaleomgangene. I semifinalen 10. oktober 2007 fremførte hun den egenkomponerte låten «What Do I Know About Love». Dale ble stemt ut, men fikk senere Wild Card og gikk videre derfra til finalerundene.

Dale var gjestevokalist på singlene «Ambitions», «Sometimes», «Awake» og «Think you should» med Donkeyboy.

Dales første soloplate, *[[Lemoyne Street (album)|Lemoyne Street]]*, ble utgitt i 2012 med produsenthjelp fra Øystein Greni og Nikolai Eilertsen fra BigBang. EP-en *Children of the Sun* og singelen «And Then the Sun Comes Up» ble også lansert i 2012.

Dales andre soloplate, ''Good Goodbyes'', ble utgitt i 2014, med produsent og låtskriverhjelp fra Paal Waaktaar og Kim Edward Bergseth. Dale opptrådte i den norske Melodi Grand Prix-finalen samme år med låten «High Hopes». Dales tredje soloplate, *Wait for the Morning*, ble utgitt i 2018. Albumet fikk ternigkast 5 i VG, Dagsavisen og Aftenposten. 

## Diskografi
;Album

**[[Lemoyne Street (album)|Lemoyne Street]]* (2012)
**[[Good Goodbyes]]* (2014)
**Wait for the Morning* (2018)
**15 Love* (2022)

;Singler/EP-er
*«Anything Goes (and Everything's Alright)» (2010), med Magnus Sinnes
*«Children of the Sun» (2012)
*«And Then the Sun Comes Up» (2012)
*«A Room in a City» (2013)
*«High Hopes» (2014)
*«Favourite Mistake» (2018)
*«Like a Bullet» (2018)
*«Out of Heaven» (2020)
*«Lille Raringen Min» (2025)

### Deltar på
* Idol 2007
* Donkeyboy: *Ambitions* (2009)
* Donkeyboy: *Sometimes* (2009)
* Donkeyboy: *[[Caught in a Life]]* (2009)
* Universal Music/MBN: *[[Trondheim Calling]]* (2010)
* Reidar Svare & Svermere: *[[Fjellblomen]]* (2011)
* Bigbang: *[[The Oslo Bowl]]* (2013)
* Absolute Music: *[[Absolute Music 62]]* (2013)
* Absolute Music: *[[Absolute Music 63]]* (2014)
* trndmsk: *[[A Collection of Unreleased Pearls]]* (2014)
* Donkeyboy: *[[The Hits (Donkeyboy-album)|The Hits]]* (2014)
* Of Norway: *[[Accretion &ndash; The Remixes]]* (2015)
* Vendetta Records: *[[Destino Pacha Ibiza &ndash; Rising Sun Vol. 1]]* (2015)
* Kontor Records: *[[Kontor Sunset Chill 2015]]* (2015)
* Of Norway: *[[Spirit Lights Remixes]]* (2015)
* Laka-Tosh: *[[Deepest Shades of Chill Out 3]]* (2015)
* Connaisseur Recordings: *[[BBQ Techno 5]]* (2015)
* Suprastate: *I Didn't Know* (2015)
* Connaisseur Recordings: *[[Livingroom Techno 6]]* (2016)
* Claude Challe & Jean-Marc Challe: *[[Magic Deep II]]* (2016)
* Auden Prey: *You Can't Be Serious* (2016)
* Connaisseur Recordings: *[[10Y of Connaisseur Part 2]]* (2016)
* Connaisseur Recordings: *[[BBQ Techno 6]]* (2016)
* Øystein Greni: *[[Pop Noir]]* (2017)
* Of Norway: *[[The Loneliest Man In Space]]* (2017)
* Warner Music: *[[Norske jenter (album)|Norske jenter]]* (2017)
* Suara: *[[Beauty Imperfection 3]]* (2017)
**[[Hver gang vi møtes]]* (2020)
**[[Stjernekamp]]* (2025)

## Referanser


## Eksterne lenker
* 
* 
* 
*
Jomfru (mål)

:*[[Jomfru|«Jomfru» andre betydninger]]*

**Jomfru** er en gammel måleenhet for volum som har blitt brukt i Skandinavia. I Sverige var enheten i bruk til 1862 og tilsvarte tilsvarte 1/16 stopp eller 1/32 kanne. Målt som en moderne volumenhet tilsvarte ei jomfru ca. 81,79 ml.

Alternativ betegnelse var «jungfru» som viser til at hulmålet for væske hadde en konisk form som en kvinne i kjole. Offisielt navn var *ort*.

## Referanser
Stopp

**Stopp** er en gammel måleenhet for volum som har blitt brukt i Skandinavia, også i Norge. En stopp tilsvarte 1/2 kanne eller 16 jomfruer. Målt som en moderne volumenhet tilsvarer en stopp ca. 1,308 liter (væske).
The Wombats

**The Wombats** er en trio fra Liverpool i England. De består av Matthew Murphy (vokal, gitar og keyboard) og Dan Haggis (trommer og koring) &ndash; begge fra Liverpool &ndash; sammen med Tord Øverland-Knudsen (bass og av og til vokal), fra Elverum, Norge. Bandet har gitt ut fem album.

## Diskografi

### Album

*Girls, Boys and Marsupials &ndash; 2006, Vinyl Junkie (Kun Japan) 
* The Wombats Go Pop Pop Pop &ndash;2007 (kun Japan)
*The Wombats Proudly Present: A Guide to Love, Loss & Desperation &ndash; 2007
*The Wombats Proudly Present This Modern Glitch; 2011
*Glitterbug - 2015
*Beautiful People Will Ruin Your Life - 2018
*Fix Yourself, Not the World - 2022
*Oh! The Ocean - 2025

### Singler

* 2007: "Kill the Director" #35 UK Singles Chart
* 2007: "Let's Dance to Joy Division" #15 UK Singles Chart
* 2007: "Moving To New York"
* 15. desember 2008: "Is This Christmas?"
* 9. februar 2009: " My Circuitboard City"
* 2017: "Lemon To A Knife Fight"

### EP-er
* 2006: "Theme Park EP"
* 2008: "The Wombats EP" (USA)

## Festivalopptredener
* Volumfestivalen, Elverum (2005)
* Midi Modern Music Festival
* Lake of Stars Festival, Malawi
* Matthew Street Festival, Liverpool
* Glastonbury Festival (2007)
* Knowsley Hall Music Festival, Liverpool
* Selby Town Hall with Hometown Heroes, (2007)
* Oxegen Festival, Irland
* V Festival (2007)
* Rock Ness Festival (2007)
* Bestival (2007)
* Fuji Rock Festival (2007)
* Get Loaded in the Park (2007)
* London Calling (2007)
* Pinkpop (2008)
* Glastonbury (2008)
*Hovefestivalen (2008)
* Peace & Love (2008)
* A Campingflight to Lowlands Paradise, Nederland (2008)
* Albert Hall, London , (2008)
* Isle of Wight Festival, Isle of Wight, (2008)
* Splendour In The Grass Festival, Byron Bay (2008)
* Beach Break Live, Polzeath (2008) 
* Eurockéennes Festival, Frankrike (2008)
* Hurricane Festival, Tyskland (2008)
* Sziget Festival, Ungarn (2008)
* Festival scopitone, Nantes, Frankrike (2008)
* Southside Festival, Neuhausen ob Eck, Tyskland (2008)
* Wireless Festival (2008)
* Main Square Festival, Arras (2008)
* T in the park, Balado (2008)
* Pukkelpop, Belgia (2008)
* Reading and Leeds Festival, Reading and Leeds, England (2008)
* Kartfestivalen, Telemark, Norge 2009 (Verdens første heløkologiske musikkfestival)
* Slottsfjellfestivalen, Tønsberg, Vestfold, Norge (2009)
*Volumfestivalen (2013)

## Eksterne lenker
* 
* Myspace-side
* The Wombats Street Team
* The Wombats Liverpool Street Team
* Wombats offisielt forum
* Wombats fanside
* The Wombats på NME
* Musikkanmeldelse av Proudly Present: A Guide to Love, Loss & Desperation på panorama.no
* Musikkanmeldelse av Proudly Present: A Guide to Love, Loss & Desperation på oslopuls.no 
* "Verden rundt med Wombats" Østlendingen
Pipe (mål)

**Pipe** er en gammel måleenhet for volum som tidligere ble benyttet i Skandinavia, herunder også i Norge. En pipe tilsvarte 2 oksehoder, 3 amer, 4 tønner, 12 ankere, eller 480 potter. En pipe var også lik 1/2 fat. Omregnet til en moderne volumenhet utgjorde en pipe ca. 463,25 liter. Volumet kan imidlertid ha variert noe gjennom historien.

## Se også

* Norske måleenheter
Zamioculcas zamiifolia

***Zamioculcas zamiifolia*** er den eneste arten i slekten ***Zamioculcas***. Den kalles også for "Smaragdpalme", "Garderobeplante" og "Studentens trøst". Det er en tropisk staude fra Øst-Afrika. Det botaniske navnet kommer fra plantens overfladiske likhet med kongepalmeslekten *[[Zamia]]*.

Den blir 45–60&nbsp;cm høy og vokser fra et underjordisk sukkulent rhizom. Den er vanligvis eviggrønn, men blir løvfellende under tørke. Den overlever tørken på grunn av det store, potetaktige rhizomet som lagrer vann til regnet kommer tilbake. Bladene er 40–60&nbsp;cm høye, med 6-8 par småblader som hver er 7–15&nbsp;cm lange.

Blomstene blir 5–7&nbsp;cm lange, og er delvis skjult mellom bladene. Blomstringen skjer mellom midtsommer og tidlig høst. Det sies at plantedelene giftige hvis de blir spist, men et toksiologisk eksperiment utført av Universitetet i Bergen (2015), viser at plantekonsentrat på opptil 1&nbsp;mg/mL ikke er skadelig for artemia benyttet i forsøket. Dette kan bety at toksisiteten kan være noe overdrevet, noe som kan ha sammenheng med at de fleste andre artene i myrkonglefamilien er giftige.

## Referanser


## Eksterne lenker
*
Ame

**Ame** eller **åm** (også stavet *aam*) (av gresk og latin: *ama* = «vannspann») er en gammel måleenhet for volum av flytende varer som tidligere ble benyttet i Skandinavia, herunder også i Norge. 

En ame tilsvarte 1/3 båt, 4 ankere, 60 kanner eller 120 potter. Omregnet til en moderne volumenhet utgjorde en ame ca. 154,417 liter. Volumet kan imidlertid ha variert noe gjennom historien.

I flere norske dialekter blir også ordet brukt som en betegnelse på stor tønne.

## Se også

* Norske måleenheter
Stortusen

**Stortusen** (eller *tolvrøtt tusen*) er en gammel måleenhet som ble benyttet over hele Skandinavia i tidligere tider. Et stortusen var lik ti storhundre (også kalt *tolvrøtt hundre*) eller 1200 enheter.

## Se også
* Norske måleenheter
Nils Liedholm

**Nils Liedholm** (1922–2007) var en svensk/italiensk fotballspiller og trener. Han var på 1950-tallet en del av den legendariske trioen «Gre-No-Li» som spilte for AC Milan.

Liedholm fikk sitt gjennombrudd i IFK Norrköping som ble svenske mestere i 1947 og 1948. Hans innsats ga ham en plass på , og han var en av de nøkkelspillerne under sommer-OL 1948 i London, hvor Sverige vant gull. Denne prestasjonen ledde til at trioen Liedholm, Gunnar Gren og Gunnar Nordahl ble profesjonelle fotballspillere i Italia hos AC Milan. Trioen Gre-No-Li ble legendariske i klubbens historie. Milan vant den italienske ligaen i 1951 med det høyeste antall poeng noensinne (60) og de vant ti strake kamper hvilke fremdeles er rekord for klubben. To år etter at Liedholm kom til San Siro gjorde han en feilpasning, det var hans første i AC Milan. Liedholms egne ord etter episoden: «Mitt misstag var så oväntat att publiken gav mig stående ovationer som varade i 5 minuter.»

Liedholm spilte resten av sin aktive karriere i klubben (1949–61) med i alt 359 kamper og 81 scoringer. Han vant ytterligere 3 ligamesterskap med Milan. Han spilte også på Sveriges landslag under VM i fotball 1958. I VM-finalen scoret Liedholm det første målet mot Brasil, men Sverige tapte 5-2 mot det sterke brasiliansk laget med den unge Pelé på laget.

Etter endt aktiv karriere ble Nils Liedholm trener. Fra 1963 var han trener i blant annet Milan i tre sesonger, i 1979 vant de sitt tiende ligagull. Hellas Verona FC i to sesonger, ACF Fiorentina i to sesonger og AS Roma i fire sesonger. Roma vant sitt første seriegull på 50 år med Liedholm som trener hvilket gjorde han til en legende også i denne klubben. I 1997 trakk Liedholm seg tilbake i en alder av nesten 75 år. Han fikk kallenavnet «Il Conte», «Greven» etter sin tid i AC Milan, på grunn av sin eleganse på og ved siden av banen. Han giftet seg senere med en ekte grevinne med aner fra 900-tallet. Han ble også kalt «Il Barone», «Baronen» kallenavnet fikk han etter sin tid i Roma. Ved siden av fotball dyrket Liedholm vin. Han hadde sin egen vingård.

## OL-medaljer
* 1948  London -  Gull i fotball  Sverige

## Meritter
* A-landskamper: 23 (12 mål) (1947–1958)
* VM-turneringer: 1958
* VM-sølv: 1958
* OL-gull: 1948
* Italiensk mester som spiller 1951, 1955, 1957, 1959
* Italiensk mester som trener 1979, 1983
* Svensk mester: 1948 (1947 vant IFK Norrköping også SM men Nils Liedholm spilte kun 10 av 22 kamper og fikk ikke noen medalje)

## Klubber som spiller
* AC Milan (1949–1961) (359 kamper og 81 mål)
* IFK Norrköping (1946–1949)
* IK Sleipner (1943–1946)
* Valdemarksviks IF (1938–1943)

## Klubber som trenere
* AC Milan (1963–1966), (1977–1979), (1984–1987)
* Verona (1966–1968), (1991–1992)
* AC Monza (1968–1969)
* Varese (1969–1971)
* Fiorentina (1971–1973)
* AS Roma (1973–1977), (1980–1984), (1987–1989), (1996–1997)

## Referanser


## Eksterne lenker
*
Tor Guttu

**Tor Guttu** (født 1937) er en norsk språkviter og riksmålsmann. Han er emeritert førsteamanuensis i nordisk språkvitenskap ved Universitetet i Oslo og har også vært bestyrer for Institutt for nordistikk og litteraturvitenskap. Videre er han redaktør for flere norske ordbøker utgitt av Kunnskapsforlaget; blant annet var han redaktør for *[[Norsk ordbok]]*, *[[Norsk rettskrivning (blå ordbok)|Norsk rettskrivning]]*, *Norsk rimordbok* og *[[Riksmålsordlisten]]*. Han var hovedredaktør for *[[Det Norske Akademis ordbok]]* frem til sommeren 2021. Guttu var 1. viseformann i  Riksmålsforbundet fra 1990 til 2012. Han ble innvalgt i Det Norske Akademi i 1977 og ble medlem av presidiet i 1983. 

I 1994 fikk han Det historisk-filosofiske fakultets formidlingspris.

Guttu var medlem av Norsk språkråd, som representant for Riksmålsforbundet, fra 1980 til Norsk språkråd ble nedlagt i 2005. Per Egil Hegge omtalte i 2009 Guttu som «Norges ledende leksikograf og ordbokredaktør.»

Guttu ble cand. philol. i 1964 med nordisk språklig hovedfag og tysk og musikk mellomfag. Han ble 1. januar 1965 ansatt i Det norske litterære ordboksverk, som i 1972 ble Avdeling for bokmål da Norsk leksikografisk institutt ble opprettet ved Universitetet i Oslo. Instituttet ble i 1989 innlemmet i Institutt for nordistikk og litteraturvitenskap. Guttu gikk av med pensjon 1. januar 2006. 

I 2014 ble Guttu tildelt Kongens fortjenestemedalje. Han er æresmedlem i Riksmålsforbundet.

## Skøyteløper
Guttu var også en habil skøyteløper på slutten av 1950-årene og begynnelsen på 1960-årene, der han representerte Nordstrand IF. Han deltok i Allround-VM 1961 i Göteborg i Sverige hvor han ble nummer 24 av 42 påmeldte deltagere.

### Personlige rekorder

## Referanser


## Eksterne lenker
* 
* 
* 
*
Distriktet Aarau

**Aarau** er et forvaltningsdistrikt (Bezirk) i den sveitsiske kantonen Aargau som omfatter byregionen Aarau der distriktets administrative sentrum ligger. Distriktet ligger sør for Jurafjellene og dets nabodistrikter er Laufenburg i nord, Brugg og Lenzburg i øst, Kulm og Zofingen i sør. Den grenser i vest mot kantonen Solothurn.
Aarau dekker et areal på 104,47&nbsp;km² fordelt over 13 kommuner (Gemeinden) og hadde 67&nbsp;105 innbyggere i 2006.
Geir Stadheim

**Geir Stadheim**  (født 6. januar 1962) er en norsk musiker og billedkunstner. Han er vokalist og gitarist i popgruppen Astroburger, som han selv startet i 1987, og regnes som den drivende kraften i gruppen. Som kunstner har han deltatt på høstutstillingen og en rekke utstillinger med EKKO kunstgruppe.

## Referanser


## Eksterne lenker
*
Bad Oldesloe

**Bad Oldesloe** (nedertysk **Bad Oschloe**) er en by i delstaten Schleswig-Holstein i Tyskland. Den er administrasjonssentrum for kretsen Stormarn.

Dietrich Buxtehudes far kom fra Bad Oldesloe og Buxtehude selv kan ha blitt født der.

## Referanser


## Eksterne lenker
*
Kjulstjernet

**Kjulstjernet**, også kalt **Kjulstjern**, er et tjern som ligger i Lillomarka i Nittedal kommune i Akershus. Det ligger like sør for Sørskogen, knapt to kilometer nord for Lilloseter. Tjernet er et populært badevann og området har flere gode teltplasser og er godt egnet for rekreasjon. Området i nord, øst og sør rundt tjernet er «statlig sikret friluftslivsområde».

Fra Nittedal går det skogsbilvei forbi Lillomarkskapellet, like nord for Kjulstjernet til Sørskogen. Fra Lilloseter går det merket sti og oppkjørte skiløyper forbi tjernet.

## Referanser




## Eksterne lenker
* Skiforeningens markadatabase
Qaqortoq kommune

**Qaqortoq kommune** er en tidligere kommune i Vestgrønland landsdel. Den lå på sydvestkysten av Grønland.

## Navn og våpenskjold
Navnet Qaqortoq betyr «Det Hvite». Det danske navnet er Julianehåb. Grunnen til det grønlandske navnet vites ikke, men kan ha med alle fuglene som holdt til der boplassen opprinnelig lå, ved at fuglene lettet når man ankom stedet med båt, og etterlot seg hvit avføring på steinene. En annen mulig kilde til navnet er at Hvalsey kirke, som er fra 1300-tallet, opprinnelig var hvitkalket, og var i sin tid en dominerende bygning i byen. 

Det danske navnet har byen etter Dronning Juliane Marie av Danmark og Norge. 

Våpenskjoldet får i blått og hvitt. Nederst er et hvitt anker på blå bakgrunn. I forlengelsen av ankeret oppover blir det til en skålvekt, tilsvarende den som Justitia bærer.

## Geografi og klima
Qaqortoq kommune dekker et areal på 8.500 km², hvorav 2.500 km² er isfritt. 

Kommunen ligger helt syd på Grønland, noe som gir et mildt klima i grønlandsk målestokk. Den ligger på en breddegrad som ligger rett nord for Bergen. 

Saarloq er den sydligste bygda, og med sin beliggenhet på en øy ytterst i fjordsystemet er dette den mest værharde bygda i kommunen. Saarloq ligger ca. 20 km syd for Qaqortoq, kommunens eneste by og administrative sentrum. 

Eqalugaarsuit ligger i ly av 4-500 meter høye fjell, inne i fjordsystemet. Fjellene ligger både mot syd og nord, og gir bygda et stabilt og rolig klima. Bygda ligger 12,5 km sydøst for Qaqortoq. 

Qassimiut ligger også ut mot havet, men er ikke fullt så værhardt som Saarloq. Denne bygda ligger ca. 60 km vest for Qaqortoq. 

Nærheten til havet er med og stabiliserer temperaturene i de havnære bygdene i forhold til Qaqortoq og Eqalugaarsuit, men gir noe mer bedbør. Årlig middeltemperatur for de tre bygdene er ca. -4 til -2°C, med middeltemperaturer i august på +6 til +8°C, og i januar og -8 til -9°C i januar. Årlig nedbørsmengde her er 900-1&nbsp;000 mm. Av dette kommer ca. 40% i månedene juli-september. 

## Byer og bygder
Kommunen har én by og tre bygder:
*Qaqortoq
*Eqalugaarsuit
*Qassimiut
*Saarloq

## Skoler
* Tasersuup atuarfia (Qaqortoq)
* Atuarfik Saarloq (Saarloq)
* Daanialiup atuarfia (Eqalugaarsuit) 
* Atuarfik Qassimiut (Qassimiut)

## Referanser


## Eksterne lenker
* Kommunens offisielle hjemmeside
Hærfuglfamilien

* hærfugl
* madagaskarhærfugl

**Hærfugler** eller **hærfuglfamilien** (Upupidae) er en liten familie i ordenen Bucerotiformes. Familien består kun av slekten ***Upupa*** med to arter. Ingen av dem hekker i Norge, men hærfugl (*U. epops*) observeres av og til her.

## Biologi

Hærfugler er mellomstore fugler (26–32 cm) med et langt, tynt og svakt dekurvet nebb, prominente erektile praktfjær på hodet, og korte, kraftfulle lemmer. Artene er utbredt i den palearktiske sone, Orienten og afrotropis. De trives i åpen vegetasjon, nær trær, klipper og lignende steder med gjemmesteder. Fuglene eter hovedsakelig insekter.

Tidligere trodde man at hærfuglene var nærmest beslektet med lerker (Alaudidae) eller gjøker (Cuculidae), men det har nå lenge vært kjent at de er nærmere knyttet til hornfuglene (Bucerotidae). Dette ble først klart da forskere oppdaget det tertiære fossilet av  i et gipsdeponi nær Paris. Og hærfugl uttrykker en viss likhet med hornfugler, spesielt småvokste hornfugler i slekten *[[Tockus]]*, men det er nå allment akseptert at hærfuglenes nærmeste slektninger er kakelarene og sabelnebbene i kakelarfamilien (Phoeniculidae).

## Inndeling
Inndelingen følger HBW Alive og er i henhold til del Hoyo (2016) og Krištín & Kirwan (2016). Norske navn følger Norsk navnekomité for fugl og er i henhold til Syvertsen *et al.* (2008). Navn og beskrivelser i parentes er ikke offisielle.

* Bucerotiformes, hornfugler
** Upupidae, hærfuglfamilien
*** *[[Hærfuglfamilien|Upupa]]*, hærfugler
**** *[[hærfugl|U. epops]]*, hærfugl
**** *[[madagaskarhærfugl|U. marginata]]*, madagaskarhærfugl

### Utdødde arter
*[[Kjempehærfugl|U. antaios]]* (kjempehærfugl) var en hærfuglart som bare fantes på øya St. Helena i Søratlanteren, men som trolig døde ut som følge av at øya ble oppdaget og kolonisert i år 1502. Kjempehærfuglen var betydelig større enn dagens arter og flygeudyktig. Arten er bare kjent fra et ufullstendig funn av fossiler.

## Referanser




## Eksterne lenker
*
Still Putter Det Ned

***Still Putter Det Ned*** er Oral Bees andre offisielle album og ble utgitt 25. april 2005 via DPF Ent. 

Låtene er produsert av produksjonsteamet Da Playboy Foundation, som består av Oral Bee, Mr. Pimp Lotion og Big Ice.

## Sporliste

# «64 Chevy» 
# «Når Beezy kommer» 
# «West Coast Playaz» 
# «Back 2 tha 80's» (med Mr. Pimp Lotion)
# «Drama» (med Mr. Pimp Lotion)
# «G-Shit 4 Alltid!»  
# «Barbeeque» 
# «Toast med Oral Bee»  
# «Trendy Pimp»  
# «Norsk Rap's Godzilla»   
# «Mitt image som pimp»   
# «Vi er gangstere» (med Mr. Pimp Lotion)  
# «Lager beats & drikker 40's» 
# «Weekend Pimpin'» 
# «Playa Fa' Sho»
# «Put Your Hands High» (med Bill Yuns)
# «Så Eazy»  
# «Mine homies»

## Kilder
* Ballade.no
*Pimp Lotion hjemmeside
*Oral Bee Myspace
*Big Ice Myspace
Otto Ulseth

**Otto Ulseth** (født 1957) er en norsk journalist, forfatter og fotballtrener. Han har vært sportsjournalist og sportsredaktør i *[[Adresseavisen]]*, og journalist i *[[Arbeider-Avisa]]*, *[[Dagbladet]]* og NRK. I 2003 ble han assistenttrener, og fra 2004 til 2005 var han hovedtrener i Tromsø. Han var også Drillos høyre hand på  i 2007–2008. Han hadde på 90-tallet stor suksess med lag som Ranheim og Stjørdals/Blink. Fra midt i sesongen 2010/11 til våren 2012 var han ansatt i Norges Skiforbund som pressekontakt for herrelandslaget. Han har siden 2020 vært sportskommentator i Nidaros, og fra 2024 også i *[[Trønder-Avisa]]*.

Han har skrevet bøker om Arne Larsen Økland, Oddvar Brå, Petter Northug, Robert Hermansen og Nils Arne Eggen. 

## Bibliografi

* 
* Ulseth, Otto (1988). *Oddvar Brå : det lange løpet*, Gyldendal, ISBN 8205177244
* 
* 
* Ulseth, Otto og Scheie, Arne (2003). *Øyeblikkene vi aldri glemmer*, Gyldendal, ISBN 8205316279
* Ulseth, Otto (2008). *Bortekamp : med Drillo i Midtøsten*, Gyldendal, ISBN 9788205386020 
* Ulseth, Otto (2010). *Petter Northug : Jakten på dyret*, Aschehoug, ISBN 9788203292347
* Ulseth, Otto; Olsen, Egil og Eggen, Nils Arne (2010). *Det viktigste av alt uviktig*, Aschehoug, ISBN 9788203292286
* Ulseth, Otto (2014). *Røde Robert Hermansen : redningsmann og syndebukk* Aschehoug, ISBN 9788203293993
* 
* 

## Referanser


## Eksterne lenker
*
Kumen

**Kumen** er det trivielle navnet for **isopropylbenzen**, en organisk forbindelse som er en aromatisk hydrokarbon.  Det er en bestanddel av råolje og raffinert drivstoff.  Det er en brennbar fargeløs væske som har et kokepunkt på 152 °C.  Nær alle kumener som er produsert som en ren forbindelse i industriell skala blir konvertert til kumenhydroperoksid, som er et mellomprodukt i syntesen av andre industrielt viktige kjemikalier som fenol og aceton.

## Se også
*Kumenprosessen
Gallestein

**Gallestein** er en tilstand der det opptrer steinlignede dannelser i galleblæren og galleveien. Finnes hos 5-15 % av alle mennesker, oftest hos kvinner, særlig hos kvinner som har født. Det er sjelden før 20-årsalderen. Gallestein består gjerne av kolesterol, kalk eller gallefargestoff. Kunnskapen om årsaken til gallestein er mangelfull, men forstyrrelse i leverens stoffskifte antas å spille en rolle, og kostholdet har kanskje en betydning. Det finnes midler som kan oppløse gallestein, men det er uvisst om de er helsemessige. I noen tilfeller kan det være nødvendig å fjerne hele galleblæren.

Pasienter med akutt kolecystitt (betennelse av galleblæra forårsaket av stein) har i tillegg feber og redusert allmenntilstand. Ved tilstopping av gallegangen kan det etter hvert utvikle seg gulsott (gulfarging av huden), avføringen blir lys og urinen mørk.

Gallestein dannes når gallen krystalliseres og danner steiner. Gallen dannes i leveren og lagres i galleblæren. Gallen skilles ut til tarmen ved behov, dette skjer når fettstoff kommer inn i tynntarmen. Gallen hjelper oss å fordøye fett ved at den deler fettstoffet inn i flere små partikler slik at det totale overflatearealet økes. Dette maksimerer effektiviteten til de fettnedbrytende enzymene i tarmen som er vannløselige og bare reagerer på overflaten av fettdråpene.

Gallen består av fett, kolesterol, gallesalter og bilirubin (det stoffet som gir avføring farge). Når det kommer ubalanse i forholdet mellom disse bestanddelene kan det dannes **gallesteiner**. 80 % av alle gallesteiner er laget hovedsakelig av kolesterol. De resterende 20 % kalles ofte pigmentsteiner, og er hovedsakelig laget av bilirubin.

## Referanser
Distansevern

Et **distansevern** er et apparat som beskytter elektriske komponenter (f.eks høyspentledninger, -kabler og transformatorer) mot kortslutninger. Kortslutninger medfører ofte høye strømmer, høy energiutvikling, og skadelige mekaniske påkjenninger på komponentene. Det finnes flere typer distansevern. Utviklingen har gått fra elektromekaniske, til elektroniske til dagens moderne numeriske distansevern. Disse er digitale vern med moderne signalprosessorer.

Et distansevern som beskytter en høyspentledning (45-420 kV) er innstilt med forskjellige soner. Hver sone har sin utstrekning som definerer hvor langt distansevernet rekker. Typisk vil den første sonen dekke momentant ca. 80&nbsp;% av en kraftledning. Den andre sonen vil dekke den resterende delen av linjen, og er tidsforsinket typisk 300 ms. For å oppnå momentan frakopling av hele ledningen er det vanlig å benytte to dublerte uavhengige samband mellom distansevernene i hver ledningsende som kommuniserer med hverandre. Dette sikrer at distansevernene bare gir momentant frakopling på linjefeil, og ikke på overrekkende feil (samleskinne, utgående linjer etc). På 420/300 kV-nivå er det i Norge vanlig å benytte to ulike typer/fabrikater av distansevern i hver ledningsende for å beskytte høyspentledninger. På lavere spenningsnivå er det vanlig med ett distansevern i hver ende. Distansevern gir hurtig og selektiv frakopling av kortslutninger, men har manglende dekning av høyohmige feil (tre etc. mot linjer). Høyohmige feil dekkes av andre typer vern (følsomme jordstrømvern).
Restskatt

**Restskatt** er et pengekrav fra skattemyndighetene til en skattyter etter avregning av foregående års skatteoppgjør. Bortimot én million nordmenn får restskatt hvert år. Når forskuddstrekk og annen skatteinnbetaling er mindre enn beregnet skatt, blir krav på differansen sendt til skatteyteren, ved større krav, fordelt på to terminer. 

Ved for lite innbetalt skatt for ett kalenderår, må restkatt betales neste høst, slik at totalt innbetalt skatt er det samme som beregnet skatt etter gjennomgang av selvangivelse og opplysninger fra arbeidsgiver og finansinstitusjoner. 

For lønnsmottakere blir skattetrekket enten fastsatt som en prosentandel av bruttolønn eller det kan fastsettes som såkalt tabelltrekk. Prosenten eller tabellnummeret er oppgitt på skattekortet som arbeidsgiver mottar fra skattemyndighetene. 

For personer med varierende lønnsinntekt fra år til år, er det uhensiktsmessig at skattetrekket blir fastsatt på grunnlag inntekten to år før det aktuelle inntektsåret. Høy inntekt ett år kan gi høy restskatt som må betales i et år med lite inntekt. Skatteytere som vil unngå restskatt kan derfor innbetale tillegg når inntekten er høy for å unngå  restskatt. 

Hvis du mener noe er feil i skattemeldingen har du muligheten til å sende inn en elektronisk klage til Skatteetaten.  

## Referanser
Oh Happy Day

***«Oh Happy Day»*** er et gospelarrangement fra 1967 av en hymne fra 1700-tallet. Når den ble innspilt av The Edwin Hawkins Singers (under ledelse av Edwin Hawkins som arrangerte sangen) i 1969, ble det en internasjonal suksess. Siden den tid har «Oh happy day» blitt en av de mest kjente gospellåtene gjennom musikkhistorien, og har også blitt ansett som en standard innenfor sjangeren.
Dagligvareprisen

**Dagligvareprisen** er en norsk bransjepris for dagligvarebransjen, opprettet i 1995. Prisen deles ut i begynnelsen av september hvert år, på FK-konferansen.

Prisen gis til en bedrift, kjede, organisasjon eller enkeltperson som har gjort eller gjør en faglig, økonomisk eller næringspolitisk innsats av betydning for hele bransjen. Den er innstiftet av *[[Handelsbladet FK]]*.

## Prisvinnere
*1995 &ndash; Kjøpmann Ivar Kjell Eriksen (Centra)
*1996 &ndash; Daglig leder John Olav Gjelstad (Meny)
*1997 &ndash; Adm direktør Bent Fuglesang (Orkla Foods)
*1998 &ndash; Delt mellom Hakon Gruppen, NKL, NorgesGruppen og Reitangruppen
*1999 &ndash; Adm direktør Trond Lykke (Bunnpris)
*2000 &ndash; Styreformann Knut Hartvig Johannson (NorgesGruppen)
*2001 &ndash; Konsernsjef Harald Tyrdal (Reitan Narvesen)
*2002 &ndash; Posten Norge
*2003 &ndash; Landbruksminister Lars Sponheim
*2004 &ndash; Kjøpmann Knut Jacobsen, Jacob's på Holtet
*2005 &ndash; Adm direktør Adriano Capoferro (Deli de Luca)
*2006 &ndash; Forskningsleder Per Gunnar Rasmussen (Handelshøyskolen BI)
*2007 &ndash; Konkurransetilsynet
*2008 &ndash; Leif Frode Onarheim, Ivar Moss og Arnold Harang (for utviklingen av Pizza Grandiosa)
Stormen Andrea

**Stormen Andrea** var en storm som herjet deler av Norden 8.–9. november 2007. 

## Stormhistorie
Det har blitt antatt at stormen var rester av orkanen Noel som herjet Karibia i begynnelsen av november. Denne orkanen ble svekket etter besøket i Karibia, men kan ha tatt seg opp igjen på vei over Atlanterhavet mot Island og Grønland. Tidlig morgen 8. november lå stormen utenfor Færøyene og kom opp i orkan styrke da den traff Utsira. Den ble dog svekket igjen da den traff kysten av Vest-Norge rundt klokken 19 samme dag. Stormen førte til sterk vind og mye regn i Vest-Norge natt til fredag 9. november, men det ble ikke rapportert om større skader. I løpet av natten hadde stormen beveget seg videre over Norge til Østlandet og fredag formiddag befant den seg over Sverige. Stormen stoppet opp i Øst-Europa, og eksempelvis Polen og Belarus fikk mye vind. Stormen førte med seg kald luft, noe som resulterte i snø 9. november.

## Skader
Ingen personer omkom som følge av uværet, men det meldt om opprevne trær, løse takplater og diverse skader på bygninger. Stavanger Aftenblad meldte om at forsikringsselskapet Gjensidige hadde fått melding om nærmere 60 bygningsskader og at uværet hadde gjort skader for millioner av kroner. Flere oljeplattformer i Nordsjøen ble evakuert i forkant av stormen. En del av dem var i gang igjen med produksjon allerede 9. november. I Bergen måtte politiet sluse biler over Sotrabroen, og Bergensavisen rapporterte om en episode hvor frontruta på en buss ble blåst ut av den sterke vinden. Ingen kom til skade i denne episoden. Flere ferjesamband i Rogaland ble stengt og det samme ble flere riksveier i Sogn og Fjordane. Ifølge Meteorologisk institutt var bølgehøyden ute i Nordsjøen mellom 10 og 12 meter på det høyeste.

## Referanser


Stormfloen i Nordsjøen november 2007
Ove Kvangarsnes

**Ove Kvangarsnes** (født 12. mai 1957) er en norsk musiker og fiolinist fra Ålesund. Han har vært leder for Ålesund Strykekvartett og også tidligere konsertmester for Ålesund Symfoniorkester. 

Han vokste opp på Emblem som eldstemann i en søskenflokk på tre. Hans to yngre søsken er Kjetil Kvangarsnes, kantor i Borgund kirke, og Kari Kvangarsnes Miller, en cellist. 
Ove Kvangarsnes ble utdannet ved Norges musikkhøgskole og har tidligere spilt som vikar i Filharmonisk orkester, Den Norske Operas orkester og Kringkastingsorkestret. Han har også vært et av Ålesund Symfoniorkesters representanter til hovedkomiteen i Aaleund Musikkfestival i 1987 og 1988.   

Han har også vært medvirkende i ungdomsarbeid i sammenheng med musikk med blant annet oppstarten av Respons (tidl. *Emblem kristelige ungdomskor*) i 1973 og ungdomsorkesteret Indre Strøk i 1994, samt ved å ha vært dirigent for Ås kristelige ungdomsforening sitt kor. 

Han er gift med Birgitte Ulstein Kvangarsnes, og har fire barn.

## Referanser
Slaget i Vadobukten

**Slaget i Vadobukten** utenfor byen Genova er en sjelden trefning mellom de franske og spanske galei-avdelinger i trettiårskrigen. Begge parter unngikk direkte strid i manøvrering på korte avstander fra deres respektive baser, den franske galeiflåten var undertallig ovenfor den spanske galeiflåten som gjort seg avhengige av deres baser for å understøtte deres besetninger med proviant og spesielt væske i det varme klimaet over Middelhavet.

En avdeling på 15 galeier ledet av den franske marquisen de Pont-Courlay kom over en lik stor spansk avdeling og beseiret disse etter den spanske admiral Velasco var drept. Det var et unntak fra regelen i krigføringen omkring galeien på Middelhavet der besittelse av vitale baser som sørget for store forråder med nødvendighetsartikler for et stort antall roere samt hurtige fremstøter for å støtte landsbaserte operasjoner stod sentralt i krigsplanlegging.

## Kilder
* *Jan Glete* Warfare at Sea 1500-1650 2000 ISBN 0-415-21455-6
Andrew Kehoe

**Andrew Philip Kehoe** (født 1. februar 1872 i Tecumseh i Michigan i USA, død 18. mai 1927 i Bath Township i Michigan) var gjerningsmannen bak den amerikanske Bath School-massakern 1927. Han drepte 45 personer, hovedsakelig barn, og såret 58. Antall døde er det høyeste antall drepte i amerikansk skoles historie.

## Referanser


## Eksterne lenker
* «Evil Remembered 89 Years Later» (av Judy Putnam), ''Lansing State Journal'', 18. mai 2016
Slaget ved Guetaria

**Slaget ved Guetaria** 22. august 1638 var den første franske seieren til sjøs i tidlig moderne tid for en franske krigsflåte. Den nye statsorganiserte flåten seilte langs den spanske atlanterhavskysten til støtte for den landbaserte hæren som hadde rykket over grensen inn i nordlige Spania og Baskerland. Den franske invasjonen inn i det nordlige Spania støttet av de franske flåtestyrkene som sikret forsyningsruter for de franske styrkene, tok spanjolene ved overraskelse våren 1638. I all hast sendte den spanske flåten en mindre eskadre på cirka 12 skip. 

## Sjøslaget
Den spanske kommandanten Lopez des Hoces dro med eskadren til byen Guetaria ved San Sebastian der han ankret opp med skipene i havnen, men den franske kommandanten Henrik de Sourdis oppdaget dette og gikk til angrep på den spanske eskadren i et godt koordinert angrep med brannskip. Disse franske brannskipene hadde blitt forbedret og mer dødelige enn tidligere og angrepet medførte at de fleste spanske krigsskipene ble rammet og brent opp. 

Av de 12 skipene ble 11 totalødelagt med store tap av menneskeliv mens et skip gikk på grunn. Mellom 1 500 og 4 000 mennesker er sagt å ha blitt drept under sjøslaget som mer tok preg av et overfall med ekstremt dødelige våpen der franskmennene led små tap. Det er et av de få tilintetgjørelsesslagene i historien der en flåtestyrke ble regelrett utryddet.

## De involverte skipene

**Frankrike**
* *L´Europe* 34 stykker (flaggskip for de Sourdis)
* *Le Cygne* 30 stykker
* *Le Licorne* 30 stykker
* *Le Coq* 30 stykker
* *La Fortune* 30 stykker
* *La Vierge* 30 stykker
* 5 brannskiper
* Andre mindre fartøyer

**Spania**
* 12 krigsskip- 11 brent, 1 gikk på grunn

## Kilder
* *Jan Glete*, Warfare at Sea 1500-1650 2000 ISBN 0-415-21455-6
Mjell (gård)

**Mjell** er en gård i Gaular kommune, gårdsnummer 16. Gården er den øverste gården i Gaulardalføret, og ligger på ca. 450 meter over havet.

Den grenser mot gårdene Mjellsmyra og Hov. Det har vært drevet tradisjonell gårdsdrift på brukene her, men per 2007 er flere av brukene på Mjell ikke i drift. 

Mjell var et krysningspunkt på de gamle drifteveiene. Her møttes veiene fra Kjelstad i nord, Eldalsdalføret i vest og Balestrand i øst. Riksvei 13 over Gaularfjellet passerer forbi Mjell, i vinterhalvåret blir veien stengt her.

## Referanser
Mjellsmyra

**Mjellsmyra** er en gård som ligger i Gaular kommune, gårdsnummer 15. Gården grenser mot gårdene Mjell og Hov, og ligger langt oppe i Gaulardalføret.

Gården ble sannsynlig utskilt fra gården Mjell på 1600-tallet. Næringsgrunnlaget på gården har ikke egnet seg for moderne drift, og det er ved telling i 1995 ikke registrert husdyrhold på gården.

## Referanser
Første slaget ved Tarragona

Det **første slaget ved Tarragona** var et sjøslag under den fransk-spanske krigen (1635–1659) som foregikk 4. til 6. juli 1641 ved den spanske byen Tarragona i Catalonia.

Det var intet tradisjonelt sjøslag, den spanske forsyningsflåten av åredrevne fartøyer som galeier forsøkte å ta seg forbi den fransk-katalanske blokadeflåten som sperret sjøveiene inn til byen Tarragona. I flere dager manøvrerte spanierne seg forbi de franske krigsskipene og fikk slått ut de tallmessig undertallige fiendtlige galeiene, men ikke uten tap. 

García de Toledo klarte å ta seg inn til den beleirede byen Tarragona i sørlige Catalonia med de nødvendige forsyningene for den spanske garnisonen som holdt ut. Men forbindelsen kunne ikke opprettholdes under det fiendtlige presset fra de Sourdis som tok en galei. Et nytt sjøslag tok til den 20. august, det andre slaget ved Tarragona som heller ikke ble avgjørende for utfallet av beleiringen av Tarragona. Det katalanske opprøret som varte fram til 1659, var en strid om de strategiske besittelsene der partene tok i bruk alle ressurser inkludert sjøstyrkene. De fleste sjøslagene i denne krigen var en del av beleiringer eller offensiver mot byer og festninger.

## Kilder
* *Jan Glete* Warfare at Sea 1500-1650 2000 ISBN 0-415-21455-6